ลูกสาว มีน้ำไสๆไหลออกจาก อวัยวะเพศ ไหลตั้งแต่ตอนเด็กๆ ตอนนี้4ปีแล้วยังไม่หายไหล เกิดจากสาเหตุใดครับ จะเป็นอัตราไหมครับ ขอบครับ
สวัสดีค่ะ การมีน้ำไหลจากอวัยวะเพศตั้งแต่ทารกจนถึงอายุ 4 ขวบนั้น ถือเป็นอาการผิดปกติ โดยน่าจะเกิดจากการมีรูเชื่อมระหว่างกระเพาะปัสสาวะหรือท่อปัสสาวะกับช่องคลอด จึงทำให้มีน้ำปัสสาวะไหลออกมา แต่ทั้งนี้ เด็กน่าจะมีอาการของการกลั้นปัสสาวะไม่อยู่ร่วมด้วย หรือเกิดมีอาการของการติดเชื้อทางเดินปัสสาวะเกิดขึ้นบ่อยๆแนะนำว่าหากยังคงมีน้ำไหลจากอวัยวะเพศ คือไหลจากช่องคลอด ควรพาไปพบกุมารแพทย์หรือกุมารศัลยแพทย์เพื่อตรวจวินิจฉัยค่ะ ไม่ควรปล่อยไว้ เพราะหากมีรูเชื่อมเกิดขึ้นจริง ก็น่าจะมีความผิดปกติของโครงสร้างบริเวณอวัยวะเพศรวมถึงทางเดินปัสสาวะอื่นๆ อีกได้ค่ะ จึงควรพาไปตรวจให้ละเอียดค่ะ ในเบื้องต้น ควรพยายามรักษาความสะอาดบริเวณอวัยวะเพศของน้อง อย่าให้ชื้นแฉะ โดยอาจใส่ผ้าอ้อมไว้คอยซึบซับ หรือคอยเช็ดให้แห้งบ่อยๆค่ะ